Ρόμαν Σόρκιν

Ο Ρόμαν Σόρκιν (, γενν. 11 Αυγούστου 1996) είναι Ισραηλινός επαγγελματίας καλαθοσφαιριστής. Με ύψος 2,10 μ. αγωνίζεται ως πάουερ φόργουορντ / σέντερ για τη Μακάμπι Τελ Αβίβ.

Έπαιξε κολεγιακό μπάσκετ για το Πανεπιστήμιο του Όρεγκον πριν παίξει επαγγελματικά στο Ισραήλ.

 Πρώιμη ζωή και σταδιοδρομία στο κολέγιο 
Ο Σόρκιν γεννήθηκε στο Μινσκ της Λευκορωσίας. Έζησε τα δύο πρώτα του χρόνια στη Λευκορωσία πριν μεγαλώσει στο Ασντόντ του Ισραήλ.

Ο Σόρκιν έπαιξε τέσσερα χρόνια κολεγιακού μπάσκετ στο Πανεπιστήμιο του Όρεγκον. Στις 10 Νοεμβρίου 2017 κατέγραψε προσωπικό ρεκόρ με 23 πόντους και 7 ριμπάουντ στο ξεκίνημα της κολεγιακής πορείας του, ενώ ευστόχησε σε 8 από τα 9 σουτ εντός παιδιάς, σε μία νίκη με 70–54 επί του Κόπιν Στέιτ.

 Επαγγελματική σταδιοδρομία 
 Μακάμπι Χάιφα (2018–2021) 
Στις 28 Απριλίου 2018 ο Σόρκιν ξεκίνησε την επαγγελματική πορεία του με τη Μακάμπι Χάιφα του Ισραηλινού Πρωταθλήματος, υπογράφοντας τριετές συμβόλαιο. Εκείνη τη χρονιά, η Χάιφα τελείωσε την αγωνιστική περίοδο στην τελευταία θέση μεταξύ 12 ομάδων και υποβιβάστηκε στην 2η Κατηγορία Ισραήλ.

Στις 12 Απριλίου 2019 ο Σόρκιν σημείωσε 19 πόντους, υψηλό χρονιάς, ενώ πέτυχε 7 στα 11 σουτ εντός πεδιάς, μαζί με οκτώ ριμπάουντ σε μία ήττα με 77–79 από τη Χάποελ Άφουλα. Σε 30 παιχνίδια που έπαιξε κατά τη διάρκεια της περιόδου 2018–19, είχε μέσο όρο 8.4 πόντους και 4.4 ριμπάουντ ανά παιχνίδι. Ο Σόρκιν κέρδισε τον τίτλο της 2ης Κατηγορίας Ισραήλ το 2019 με τη Χάιφα, κερδίζοντας την άνοδο στην Ισραηλινή 1η Κατηγορία.

Στις 8 Δεκεμβρίου 2019 ο Σόρκιν σημείωσε ένα νικητήριο σουτ με 1,6 δευτερόλεπτα να απομένουν, δίνοντας στη Χάιφα μία νίκη με 77–75 επί της Χάποελ Μπερ Σεβά. Στις 3 Φεβρουαρίου 2020 σημείωσε 22 πόντους, προσωπικό υψηλό του, ενώ ευστόχησε σε 6 από τα 6 τρίποντα, μαζί με πέντε ριμπάουντ σε μία νίκη με 93–84 επί της Χάποελ Γκιλμπόα Γκαλίλ. Την σεζόν 2020–21 «έγραψε» 13.4 πόντους, 7.2 ριμπάουντ και 2 ασίστ σε 29 παιχνίδια του Πρωταθλήματος Ισραήλ.

 Μακάμπι Τελ Αβίβ (2021–σήμερα) 
Στις 21 Ιουλίου 2021 υπέγραψε με τη Μακάμπι Τελ Αβίβ της 1ης Κατηγορίας Ισραήλ. Τη σεζόν 2021–22, μέτρησε στην Ευρωλίγκα 2.9 πόντους και 1.8 ριμπάουντ. Στις 6 Φεβρουαρίου 2023, ανανέωσε το συμβόλαιό του με την ομάδα μέχρι το 2025. Στις 13 Ιουνίου κατέκτησε το Πρωτάθλημα Ισραήλ, αφού η Μακάμπι νίκησε την Χάποελ με 2–1 στη σειρά των τελικών. Ο ίδιος στον καθοριστικό αγώνα είχε 13 πόντους και 9 ριμπάουντ. Επίσης, αναδείχτηκε μέλος της καλύτερης πεντάδας του ισραηλινού πρωταθλήματος. Στις 17 Ιουνίου 2024, κατέκτησε το Πρωτάθλημα Ισραήλ νικώντας στη σειρά των τελικών την Χάποελ Τελ Αβίβ 2–1, με τον ίδιο να ξεχωρίζει έχοντας 19 πόντους. Την αγωνιστική περίοδο 2023–24 σε 32 παιχνίδια στο πρωτάθλημα του Ισραήλ, μέτρησε 16.2 πόντους, 5.9 ριμπάουντ και 1.2 ασίστ ανά 23.4 λεπτά κατά μέσο όρο, ενώ σημείωσε 6.8 πόντους με 3.1 ριμπάουντ ανά 15.8 λεπτά κατά μέσο όρο σε 32 ματς στην Ευρωλίγκα. Στις 18 Ιουλίου 2024, ανανέωσε το συμβόλαιό του με την Μακάμπι μέχρι το 2029. Στις 13 Φεβρουαρίου 2025, κατέκτησε το Κύπελλο Ισραήλ, επικρατώντας στον τελικό επί της Χάποελ Ιερουσαλήμ με 87–72. Στις 24 Οκτωβρίου 2025 μετά τη νίκη της Μακάμπι Τελ Αβίβ επί της Ρεάλ Μαδρίτης, αναδείχτηκε MVP της 6ης αγωνιστικής στην Ευρωλίγκα αφού μέτρησε 21 πόντους, 6 ριμπάουντ, 3 ασίστ και 2 μπλοκ και μάζεψε 30 μονάδες στο σύστημα αξιολόγησης. Στις 19 Φεβρουαρίου 2025, η Μακάμπι Τελ Αβίβ κατέκτησε το Κύπελλο Ισραήλ για δεύτερη συνεχόμενη χρονιά, επικρατώντας της Μπνέι Ερτζλίγια στον τελικό με 109-90 με τον ίδιο να έχει να έχει 25.

 Εθνική Ομάδα 
Ο Σόρκιν ήταν μέλος των εθνικών ομάδων κάτω των 18 και κάτω των 20 του Ισραήλ.

Τον Αύγουστο του 2014 ο Σόρκιν συμμετέσχε στο Ευρωπαϊκό Πρωτάθλημα Εφήβων 2ης Κατηγορίας της FIBA του 2014, όπου είχε μέσο όρο 14.1 πόντους και 9.9 ριμπάουντ ανά παιχνίδι.

Η πρώτη του μεγάλη διοργάνωση με την Εθνική Ισραήλ, ήταν η συμμετοχή του στο Ευρωμπάσκετ 2022.

Παραπομπές


 Εξωτερικοί σύνδεσμοι 
 Βιογραφικό στους Όρεγκον Ντακς
 Προφίλ RealGM

Κατηγορία:Ισραηλινοί καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Ισραήλ
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Μακάμπι Χάιφα
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Ευρωμπάσκετ 2025